Diari Oficial de la Generalitat Valenciana


Sumari del DOGV 3901, del 20-12-2000 (2000/10992)

Informació pública de l'aprovació del projecte d'urbanització que correspon al programa d'actuació integrada per al desenvolupament de la unitat d'execució única del pla parcial del sector PRR13, Campanar Nord.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3901

Data del DOGV
:   20-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10860


Organisme emissor
:   Ajuntament de València

Tipus de document
:   Anunci

Informació pública de l'aprovació del projecte d'urbanització que correspon al programa d'actuació integrada per al desenvolupament de la unitat d'execució única del pla parcial del sector PRR13, Campanar Nord. [2000/Q10269]
  
La Comissió de Govern, en la sessió ordinària del dia 31 de març de 2000, va acordar el que es diu tot seguit:
  
Vista la sol·licitud formulada pel senyor Vicente Viñes Simarro, en nom i representació de l'entitat mercantil Inmobiliaria Guadalmedina, SA; vistos els informes de Transports i Circulació, Cicle Integral de l'Aigua, Enllumenat, Ocoval, Jardineria i Paisatge, Prevenció d'Incendis, Planejament i Projectes Urbans, i també la Secció d'Obres d'Urbanització, i després de complides les disposicions vigents, s'acorda:
  
Primer
  
Aprovar el projecte d'urbanització de la unitat d'execució única del pla parcial del sector PRR13, Campanar Nord, presentat per l'entitat mercantil Inmobiliaria Guadalmedina, SA, subjecte a les condicions que s'especifiquen als informes del Servei Cicle Integral de l'Aigua, Jardineria i Paisatge, Ocoval, Projectes Urbans, Transports i Circulació, dels quals s'adjunten fotocòpies, epígrafs I, II, III, IV i V.
  
Segon
  
Publicar en el Diari Oficial de la Generalitat Valenciana aquest acord d'acord amb el que s'estableix en l'article 34 de la Llei 6/1994, Reguladora de l'Activitat Urbanística.
  
Contra l'acte administratiu transcrit, que és definitiu en la via administrativa, i de conformitat amb el que s'estableix en la Llei Reguladora del Règim Jurídic de les Administracions Públiques i del Procediment Administratiu Comú, i en la Llei Reguladora de la Jurisdicció Contenciosa Administrativa, podeu interposar un dels recursos següents:
  
a) Amb caràcter potestatiu, un recurs de reposició davant el mateix òrgan que va dictar l'acte recorregut, en el termini d'un mes, comptador des de l'endemà de la recepció d'aquesta notificació.
  
Si transcorre un mes des de l'endemà de la interposició del recurs de reposició sense que aquest s'haja resolt, podeu entendre que ha sigut desestimat i podeu interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la recepció d'aquesta notificació.
  
Tot això sense perjudici que pugueu exercitar qualsevol altre recurs o acció que estimeu escaient.